«Manchester Siti» jamoasining sardori, belgiyalik himoyachi Vensan Kompaniga tibbiyotchilar tashxis qo‘yishdi. U belidagi jarohati tufayli 4 oy futbol o‘ynay olmaydi. «Vensan 4 oy muddatga safadan chiqdi, u yanada kuchliroq bo‘lib qaytadi», – deya ma’lum qilgan Belgiya terma jamoasi fizioterapevti Liven Massxalk. Kompanining o‘zi Yevro-2016 turniriga bora olmasligi haqida ma’lum bo‘lgan. Joriy mavsumda futbolchi bir necha marta jarohat oldi va APL doirasida faqat 14ta uchrashuvda ishtirok eta oldi.